สัตว์มหัศจรรย์: ความลับของดัมเบิลดอร์

***สัตว์มหัศจรรย์: ความลับของดัมเบิลดอร์*** (อังกฤษ: *Fantastic Beasts: The Secrets of Dumbledore*) เป็นภาพยนตร์แฟนตาซีที่กำกับโดยเดวิด เยตส์ เขียนบทภาพยนตร์โดยเจ. เค. โรว์ลิงและสตีฟ โคลฟส์ จากเรื่องราวต้นฉบับโดยโรว์ลิง ภาพยนตร์เรื่องนี้เป็นการร่วมผลิตของอเมริกาและอังกฤษ เป็นภาคต่อของภาพยนตร์เรื่อง สัตว์มหัศจรรย์: อาชญากรรมของกรินเดลวัลด์ (ค.ศ. 2018) นับเป็นภาคที่ 3 ในภาพยนตร์ชุด สัตว์มหัศจรรย์ และภาคที่ 11 ในชุดภาพยนตร์โลกเวทมนตร์ ภาพยนตร์เรื่องนี้นำแสดงโดย เอดดี เรดเมย์น, แคทเธอริน วอเตอร์สตัน, แดน ฟ็อกเลอร์, อลิสัน ซูดอล, เอซรา มิลเลอร์, คัลลัม เทอร์เนอร์, วิลเลียม นาดิแลม, ป๊อปปี้ คอร์บี้-ทูช, เจสสิกา วิลเลียมส์, จู๊ด ลอว์ และแมส มีเกิลเซิน นำเสนอเรื่องราวหลายปีหลังจาก อาชญากรรมของกรินเดลวัลด์ เป็นเรื่องราวของอัลบัส ดัมเบิลดอร์ได้มอบหมายให้นิวต์ สคาแมนเดอร์ และพันธมิตรของเขากับภารกิจที่นำพวกเขาไปสู่ใจกลางกองทัพของเกลเลิร์ต กรินเดลวัลด์ พ่อมดฝ่ายมืด

## เรื่องย่อ

ศาสตราจารย์อัลบัส ดัมเบิลดอร์รู้ดีว่าเกลเลิร์ต กรินเดลวัลด์ พ่อมดแห่งศาสตร์มืดผู้ทรงพลังกำลังเคลื่อนไหวเพื่อเข้ายึดครองโลกเวทมนตร์ ดัมเบิลดอร์ไม่สามารถหยุดเขาได้เพียงลำพัง จึงมอบหมายให้นักสัตว์วิเศษวิทยา นิวท์ สคามันเดอร์นำทีมพ่อมดแม่มดและนักทำขนมมักเกิ้ลผู้กล้าหาญในภารกิจสุดอันตราย ที่ซึ่งพวกเขาได้พบกับสัตว์ร้ายทั้งเก่าและใหม่ และปะทะกับผู้ติดตามที่มีจำนวนมากขึ้นของกรินเดลวัลด์ แต่ด้วยการเดิมพันที่สูงมาก ดัมเบิลดอร์จะสามารถอยู่เฉย ๆ ได้นานแค่ไหน ?

## โครงเรื่อง

ไม่ค่อยมีใครรู้เรื่องเนื้อเรื่องของภาพยนตร์เรื่องนี้ เจ. เค. โรว์ลิงแสดงความคิดเห็นผ่านบัญชีทวิตเตอร์ของเธอว่าเราจะได้เห็น "ความรุ่งโรจน์ที่แท้จริง" ของศาสตราจารย์ยูลาลี่ ฮิกส์แห่งอิลเวอร์มอร์นี (แสดงโดยเจสสิก้า วิลเลียมส์ ซึ่งได้รับการแนะนำตัวในภาคก่อนหน้านี้) ในสัตว์มหัศจรรย์ ภาค 3 โรว์ลิงได้เผยผ่านทวิตอื่น ๆ ว่าภาพยนตร์เรื่องนี้อาจถูกจัดฉาก อย่างน้อยก็บางส่วนในรีโอเดจาเนโร ประเทศบราซิล ในการให้สัมภาษณ์เมื่อเดือนกุมภาพันธ์ 2019 นักแสดง ดาน ฟอกเกลอร์ ยังกล่าวถึงภาพยนตร์เรื่องนี้ในบราซิลอีกด้วย จากภาพฉากและแหล่งอื่น ๆ ภาพยนตร์เรื่องนี้จะถ่ายทำในหลายสถานที่ เช่น เบอร์ลิน จีน และฮอกส์มี้ด โดยริชาร์ด คอยล์เปลี่ยนสถานที่ในส่วนประวัติแนะนำตัวผ่านทางทวิตเตอร์ของเขาเป็น 'ฮอกส์มี้ด' และเว็บไซต์แฟนคลับของสัตว์มหัศจรรย์ยังกล่าวถึงสถานที่แห่งหนึ่งในไม่กี่แห่ง คือ 'ร้านหัวหมู'

เมื่อถูกขอให้อธิบายภาพยนตร์เรื่องสัตว์มหัศจรรย์ ภาค 3 ด้วยคำสามคำ เจ. เค. โรว์ลิงกล่าวว่า "ได้รับคำตอบแล้ว" และดาน ฟอกเกลอร์ บรรยายถึงภาพยนตร์เรื่องนี้ว่าเป็นฉากสำหรับสงครามโลกครั้งที่ 2 โดยบอกว่าภาพยนตร์เรื่องนี้เกิดขึ้นก่อนเดือนกันยายนปี 1939

เจ. เค. โรว์ลิงกล่าวในการให้สัมภาษณ์ว่าเธอใช้บางอย่างจากประเทศจีนในภาพยนตร์เรื่องหน้า และเธอยังระบุด้วยว่าสิ่งนี้เกี่ยวข้องกับสิ่งมีชีวิตในตำนานของจีน

เมื่อถูกถามถึงความเหมาะสมของออเรเลียส ดัมเบิลดอร์ในลำดับวงศ์ตระกูลดัมเบิลดอร์โดยเอ็มไพร์ ฟิล์ม พอดแคสต์ เดวิด เยตส์ตอบว่า "มีการเริ่มต้นสัตว์มหัศจรรย์ ภาค 3 ที่สลับซับซ้อนและสวยงามมาก ซึ่งเราได้ค้นพบบางสิ่งเกี่ยวกับครอบครัว [ดัมเบิลดอร์]"

การให้สัมภาษณ์ในรายการสกอร์: เดอะ พอดแคสต์ เจมส์ นิวตัน ฮาวเวิร์ดกล่าวว่า "ผมคิดว่ามันดีที่สุดแล้ว มันดีมาก แมส มีเกิลเซินกำลังเล่นเป็นกรินเดลวัลด์ เขายอดเยี่ยมมาก และมันยอดเยี่ยมมาก มันเต็มไปด้วยเวทมนตร์ ทั้งเรื่องน่ากลัวและเรื่องโรแมนติก มันสนุกจริง ๆ" เขายังบอกด้วยว่าได้ส่งเพลงให้กับเดวิด เยตส์ เกือบ 2 ชั่วโมงพร้อมบันทึกย่อสองสามแผ่น

สำนักข่าวเดดไลน์รายงานเมื่อวันที่ 7 ตุลาคม 2021 ว่า "ภาพยนตร์เรื่องสัตว์มหัศจรรย์ที่กำกับโดย เดวิด เยตส์จำนวน 3 เรื่อง มีกำหนดฉายในเดือนเมษายนปีหน้า — และฉากเบื้องหลังที่ฉายในสเปนรวมถึงภาพคร่าว ๆ ของแมส มีเกิลเซิน ในบทเกลเลิร์ต กรินเดลวัลด์ เรื่องราวเริ่มขึ้นในช่วงทศวรรษที่ 1930 หลังจากเหตุการณ์ในภาพยนตร์เรื่องที่แล้วเพียงเล็กน้อยและจะเกิดขึ้นในสถานที่ที่ห่างไกล เช่น ภูฏาน เยอรมนี สหรัฐอเมริกา สหราชอาณาจักร และจีน จะปรากฏสัตว์วิเศษตัวใหม่ ๆ รวมถึงสัตว์วิเศษตัวโปรดตัวเก่า มีความเป็นเวทมนตร์มากขึ้นและแม้แต่มองย้อนกลับไปที่ฮอกวอตส์"

ตัวอย่างของภาพยนตร์เรื่องนี้คือ เจคอบ โควัลสกี้ โนแมจที่ได้รับไม้กายสิทธิ์และนั่งอยู่ที่โต๊ะกับนักเรียนที่โรงเรียนคาถาพ่อมดแม่มดและเวทมนตร์ศาสตร์ฮอกวอตส์ สิ่งนี้ส่งผลให้เกิดการถกเถียงอย่างวุ่นวายด้วยเหตุผลสองประการ ประการแรก ได้รับการยืนยันแล้วว่าผู้ที่ไม่ใช่พ่อมดหรือแม่มดไม่สามารถใช้งานไม้กายสิทธิ์ได้ ประการที่สอง ฮอกวอตส์ได้มีการใช้เวทมนตร์คาถาที่ปกติแล้วจะป้องกันไม่ให้มักเกิ้ลมองเห็นได้ แม้ว่าแฮร์รี่ พอตเตอร์กับห้องแห่งความลับจะพิสูจน์ว่าพ่อแม่ของเมอร์เทิล วอร์เรนได้รับเชิญให้ไปที่ปราสาทแล้วก็ตาม ซึ่งบ่งบอกว่าเวทมนตร์นั้นสามารถยกเว้นให้เฉพาะรายบุคคลได้

## นักแสดง

* เอดดี เรดเมย์น รับบท นิวท์ สคามันเดอร์
* แคทเธอริน วอเตอร์สตัน รับบท พอร์เพนทินา โกลด์สตีน
* แดน ฟ็อกเลอร์ รับบท เจคอบ โควัลสกี
* อลิสัน ซูดอล รับบท ควีนนี โกลด์สตีน
* เอซรา มิลเลอร์ รับบท ครีเดนซ์ แบร์โบน
* คัลลัม เทอร์เนอร์ รับบท ธีซีอุส สคามันเดอร์
* วิลเลียม นาดีแลม รับบท ยูซุฟ คามา
* ป๊อบปี้ คอร์บี-ทูเอช รับบท วินดา โรซิเออร์
* เจสสิกา วิลเลียมส์ รับบท ยูลาลี่ ฮิกส์
* จู๊ด ลอว์ รับบท อัลบัส ดัมเบิลดอร์
* แมส มีเกิลเซิน รับบท เกลเลิร์ต กรินเดลวัลด์
* คลอเดีย คิม รับบท นากินี
* วิคตอเรีย ยีตส์ รับบท บันตี้
* ริชาร์ด คอยล์ รับบท อาเบอร์ฟอร์ธ ดัมเบิลดอร์
* ฟิโอน่า กลาสคอตต์ รับบท มิเนอร์ว่า มักกอนนากัล